《咏紫荆花》
宋代·舒岳祥

自古惟闻棠棣咏，后人多感紫荆回。
固知天理随机触，亦本诗人起兴来。
枯条谁缀桃花米，嫩蕊初挼撒酒媒。
野老门前栽一树，才开桐角此花开。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。